**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2019-2020 уку елы) 7 нче сыйныф**

**Максималь балл – 38**

1. **Теоретик сораулык. Сорау һәм биремнәргә бер сүз яки сүзтезмә белән генә җавап языгыз. (8 балл)**

1. Дастаннарның өч төрен язып куегыз. **Алыплар турындагы дастаннар, мәхәббәт дастаннары, тарихи дастаннар.**

2. Драматургиянең көлкеле ситуациягә корылган жанры. **Комедия.**

3. “Идегәй” әсәре нинди жанрга карый? **Дастан.**

4. Хикәяләргә хас төп сыйфатларны санап чыгыгыз. **Кечкенә сюжетлы, образларның саны күп түгел, кеше характерындагы билгеле бер сыйфатны ача һ.б.**

5. Узган ел укыганнарыгызны искә төшерегез һәм автобиографик әсәргә бер мисал (әсәрнең исемен) язып куегыз. **“Исемдә калганнар”.**

6. Баллада жанрына бер мисал (әсәр исемен) языгыз. **М.Җәлил “Сандугач һәм Чишмә” яки И.Юзеев “Йолдыз Кашка турында баллада” һ.б.**

7. Әсәрнең төзелеше әдәбият белемендә нинди атама (термин) белән йөртелә? Язып куегыз. **Композиция.**

8. Н.Думави тарафыннан иҗат ителгән “Яшь ана” әсәренең жанрын билгеләгез. **Хикәя.**

1. **Әдәби әсәргә кагылышлы биремнәр. (20 балл)**

1. “Акчарлаклар” әсәренең авторы турында ниләр әйтә аласыз?(10 балл). **Ш.Камал турында дәреслектәге материалга таянып, аның тормышындагы һәм иҗатындагы төп фактларны, исләрендә калган өлешләрне язалар.**

2. “Акчарлаклар” әсәрендә Гариф образына бәя бирегез. Аңа нинди сыйфатлар хас? Ул сыйфатлар нинди вакыйгалар аша ачыла? Үз фикерегезне әсәрдән мисалларга таянып языгыз. (10 балл) **Гариф акыллы, эшчән, әти-әнисен ярата, Газизәгә игътибарлы, өлкәннәргә ихтирамлы һ.б.**