**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2019-2020 уку елы) 10 нчы сыйныф**

**Максималь балл – 40**

1. **Теоретик биремнәр. (10 балл)**

1. Аллаһны тануны, яратуны, хакыйкатькә ирешүне алга куйган агымның атамасын язып куегыз. **Суфичылык.**

2. Суфичылык идеяләрен үзәккә алган әдәбият. Исемен язып куегыз. **Суфичылык әдәбияты.**

3. Вакыйгаларны, геройларны, аларның яшәү рәвешен чынбарлыктагыча сурәтли торган иҗат юнәлеше. **Реализм.**

4. Әдәбиятта тормышны өр-яңача, заманга бәрабәр сурәтләү алымнарына таянган, сурәтләү алымнарының яңаларына таянырга омтылган иҗат юнәлеше**. Модернизм.**

5. Аң-белем, тәрбия мәсьәләләренә зур урын биргән, төп герой итеп белемле, әхлаклы, мәгърифәтле геройны сурәтләгән иҗат агымы. **Мәгърифәтчелек реализмы.**

6. Татар әдәбиятындагы беренче трагедия. Әсәрнең исемен язып куегыз. **“Зөләйха”.**

7. Ф.Әмирханның фантастик алымнарны кулланып язган әсәренең исеме. **“Фәтхулла хәзрәт”.**

8. Гаяз Исхакый тарафыннан иҗат ителгән “Сөннәтче бабай” әсәренең жанрын язып куегыз. **Повесть.**

9. Татар телендә Петербургта дөнья күргән беренче газетаның исеме. **“Нур”.**

10. Татар дөньясында беренче тапкыр сәхнәгә куелган пьесаның авторын һәм әсәрнең исемен язып куегыз. **Г.Исхакый “Өч хатын белән тормыш”.**

1. **Әдәби әсәргә кагылышлы биремнәр. (20 балл)**

1. Ф.Әмирханның “Хәят” повестенда Хәят һәм Лиза образларына чагыштырма характеристика бирегез(10 балл). **Хәят – чын татар тәрбиясе алган кыз, Лиза – ирекле тәрбияләнгән рус кызы. Хәят үзен әхлакый яктан кысаларда тота, эчке һәм тышкы матурлыкка ия. Күпмедер дәрәҗәдә иркен тормышта тәрбияләнгән, руслар белән аралашып яши, әмма күңелендә “куркуга охшаш бер китеклек” тә бар. Эчке иманы көчле. Мәхәббәт хакына дини кануннарны атлап чыкмый. Лиза исә иркен тәрбия алган, күпмедер чытлыкланырга ярата, иркен карашлы герой итеп бирелә һ.б.**

2. Әлеге әсәрдә ХХ йөз башы әдәбиятына хас нинди фикерләр урын ала? (10 балл)

**Хатын-кыз азатлыгы мәсьәләсе күтәрелә, хатын-кыз азат булганда гына шәхси бәхеткә ирешә ала дигән фикер җиткерелә. Татарларның үз дөньяларында гына ябылып ятмыйча, рус, Европа дөньясына да чыгарга тиеш булуы турында фикерләр әйтелә. Дөньяви белемнең кирәклегенә, театрның халыкны тәрбияләүдә өлеше зур булуына басым ясала. Мәхәббәттә тигезсезлек, хокуксызлык мәсьәләсе дә күтәрелә һ.б.**