**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2019-2020 уку елы) 8 нче сыйныф**

**Максималь балл – 38**

1. **Теоретик биремнәр. (8 балл)**

1. Аллаһны тануны, яратуны, хакыйкатькә ирешүне алга куйган агымның атамасын язып куегыз. **Суфичылык.**

2. Суфичылык идеяләрен үзәккә алган әдәбият. Исемен язып куегыз. **Суфичылык әдәбияты.**

3. “Нәсыйхәт” әсәре нинди жанрга карый? **Шигырь.**

4. Әдәби әсәрнең укучы тарафыннан эчтәлек һәм форма берлегендә бөтенлекле кабул ителүен тәэмин итә торган эстетик категория. **Стиль.**

5. Узган ел укыганнарыгызны искә төшерегез һәм комедия жанрына бер мисал (әсәрнең исемен) язып куегыз. **“Җан Баевич” яки “Беренче театр” һ.б.**

6. Татар әдәбиятындагы беренче роман. Әсәрнең исемен язып куегыз. **“Хисаметдин менла”.**

7. Әсәрдә табигать сурәтенең бирелеше әдәбият белемендә нинди атама (термин) белән йөртелә? Язып куегыз. **Пейзаж.**

8. Мөхәммәдъяр тарафыннан иҗат ителгән “Төхфәи мәрдан” әсәренең жанрын язып куегыз. **Поэма.**

1. **Әдәби әсәргә кагылышлы биремнәр. (20 балл)**

1. Г.Тукайның дини шигырьләрендә лирик геройга нинди сыйфатлар хас?(10 балл). **Ул Аллаһка сыена, аңардан ярдәм сорый, дини, әхлаклы, кешеләрне Алланы яратырга, аңа сыенырга өнди, дога кылырга, изгелекләр эшләргә куша.**

2. Г.Тукай үзенең дини шигырьләрендә нинди фикерләр җиткерә? (10 балл) **Бу җирдә барлык кешеләр дә тигез, дөнья авыр, әмма аның авырлыгыннан бары тик Аллага гына сыенырга кирәк, һәр кеше изгелек кылып яшәргә тиеш, Аллага ышаныч – кешенең күңелендәге иң зур изгелек һ.б.**